钦定古今图书集成/明伦汇编/氏族典/第521卷 > 薛濬
## 钦定古今图书集成/明伦汇编/氏族典/第521卷 > 薛濬

按《隋书薛濬传》：“濬字道赜，刑部尚书胄之从祖弟也。
父琰，周渭南太守。濬早孤，养母以孝闻。幼好学，有志
行。周天和中，袭爵虞城侯，历纳言上士、新丰令。开皇
初，擢拜尚书虞部侍郎。后其母疾，濬貌甚忧瘁，亲故
弗之识也。暨丁母艰，归葬夏阳。于时隆冬极寒，濬衰
绖徒跣，冒犯霜雪，自京及乡五百馀里，足冻堕指，疮”
血流离，朝野为之伤痛。屡陈诚款，请终丧制，优诏不
许。至京，竟不胜丧病卒。子干福，武安郡司仓书佐。